### Beslutning

Ellen Skov kunne tiltræde indstillingen i overensstemmelse med Magistratens anbefaling.

Katrine Kristensen kunne tiltræde indstillingen med forbehold for udmøntningsplanens punkt 1.9 om kørsel på cykel i gågaderne og sløjfning af parkeringspladser langs med [adresse], der i dag bruges til vareindlevering for de erhvervsdrivende i området. Venstre havde hellere set midlerne herfra flyttet til en cykelsti mellem Solbjerg og [adresse].

Bjarne Petersen og Ofelia Dahl tog forbehold.

Ruth Iversen kunne ikke tiltræde indstillingen.

Sussanne Lassen og Frode Brandt var forhindrede i at deltage i udvalgets behandling af sagen.

Forslag til udmøntning af projekter under Cykelhandlingsplanen 2017

### Resumé

Indstillingen indeholder udmøntningsplan for Cykel-handlingsplan 2017.

Den vedlagte udmøntningsplan (bilag 1) indeholder for-slag til projekter, der anbefales realiseret indenfor den samlede afsatte ramme på 81,7 mio. kroner over de næste tre år i perioden 2019-2021.

Der er lagt vægt på at realisere en række projekter, der har haft en stor bevågenhed blandt byens borgere, og som generelt vil forbedre cyklisternes vilkår. Herunder kan bl.a. nævnes:

* Forbedrede cykelfaciliteter langs [adresse] og [adresse]
* Forbedring af vedligeholdelsen i forhold til cykel-handlingsplanens hovedrutenet
* Forbedrede cykelforbindelser til oplandsbyerne
* Flere og bedre cykelparkeringspladser
* Indsatser, der generelt forbedrer fremkomme­ligheden og sikkerheden for cyklister

### Indstilling

Det indstilles:

At 1) Udmøntningsplan for Cykelhandlingsplanen vedtages som grundlag for disponering af de 81,7 mio. kr., der er afsat i henhold til budgetforligene 2013/2016, 2014/2017, 2016/2019 og 2018/2021.

At 2) Af de 81,7 mio. kr. godkendes der tillægsbevillinger til anlægsbevilling og rådighedsbeløb på i alt 9,2 mio. kr. til to supercykelsti-projekter som beskrevet i afsnit 7.

### Sagens forløb

03-01-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-01-2019 Magistraten

Fremsendes til [adresse] med bemærkning, at Magistraten i mødet den 7. januar 2019 anbefaler, at byrådet tiltræder Magistratsafdelingen for Teknik og Miljøs indstilling af 18. december 2018.

Jonna Mathiasen, rådmand Paul Lund, Nana Kjær og Bjarne Christensen tog forbehold.

Borgmester Niels Friis var forhindret i at deltage i sagens behandling.

 16-01-2019 Aarhus Byråd
Sagens behandling blev udsat i byrådets møde den 16. januar 2019.
 30-01-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 30. januar 2019.
 06-02-2019 Teknisk Udvalg
Sagens behandling udsat på besvarelse af udvalgets spørgsmål.
 18-02-2019 Teknisk Udvalg
Sagens behandling udsat.
 20-02-2019 Aarhus Byråd
Sagens behandling blev udsat  i byrådets møde den 20. februar 2019.
 27-02-2019 Teknisk Udvalg

Ellen Skov kunne tiltræde indstillingen i overensstemmelse med Magistratens anbefaling.

Katrine Kristensen kunne tiltræde indstillingen med forbehold for udmøntningsplanens punkt 1.9 om kørsel på cykel i gågaderne og sløjfning af parkeringspladser langs med [adresse], der i dag bruges til vareindlevering for de erhvervsdrivende i området. Venstre havde hellere set midlerne herfra flyttet til en cykelsti mellem Solbjerg og [adresse].

Bjarne Petersen og Ofelia Dahl tog forbehold.

Ruth Iversen kunne ikke tiltræde indstillingen.

Sussanne Lassen og Frode Brandt var forhindrede i at deltage i udvalgets behandling af sagen.

 06-03-2019 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. marts 2019 har vedtaget Magistratens indstilling i overensstemmelse med erklæring fra Teknisk Udvalg af 27. februar 2019.

Liberal Alliances byrådsgruppe kunne ikke tiltræde indstillingen.

Dansk Folkepartis byrådsgruppe kunne ikke tiltræde ændringen i [adresse].

Venstres byrådsgruppe kunne tiltræde indstillingen med forbehold for udmøntningsplanens punkt 1.9 om kørsel på cykel i gågaderne og sløjfning af parkeringspladser langs med [adresse], der i dag bruges til vareindlevering for de erhvervsdrivende i området. Venstre havde hellere set midlerne herfra flyttet til en cykelsti mellem Solbjerg og [adresse].